Diari Oficial de la Generalitat Valenciana


Sumari del DOGV 2268, del 17-05-1994 (1994/831444)

ACORD de 10 de maig de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Oliva.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   2268

Data del DOGV
:   17-05-1994

Secció del DOGV
:   ALTRES DISPOSICIONS

Número del document
:   1994/831444


Data del document
:   10-05-1994

Organisme emissor
:   Conselleria d'Administració Pública

Tipus de document
:   Acord

ACORD de 10 de maig de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Oliva. [94/3138]  
El Govern Valencià, en la reunió del dia 10 de maig de 1994, adoptà l'acord següent:  
L'Ajuntament d'Oliva, després de l'aprovació del projecte d'urbanització i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del pla parcial sector-5 Oliva-Nova.  
Aquesta declaració d'urgent ocupació es justifica en la necessitat d'executar les obres per tal de resoldre les infraestructures per a dotacions del sector on se situen, com són el subministrament d'energia elèctrica, la xarxa general de sanejament, i també la trama viària de manera que resolga adequadament les connexions i els serveis urbanístics del sector i de les àrees de San Fernando, Bassetes i Devesa d'Oliva.  
Sotmès l'expedient a informació pública, alguns dels afectats han presentat al·legacions que van ser desestimades pel Ple de la corporació en la sessió del dia 26 de novembre de 1993.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes al expedient d'expropiació forçosa, instruït per l'Ajuntament d'Oliva, per a l'execució del projecte d'urbanització del pla parcial sector-5 Oliva-Nova.  
Llista de béns afectats  
1. Tros de terra de secà al terme municipal d'Oliva, partida de la Casa de Vidal, amb una superfície, segons recent amidament, de 2.120 metres quadrats.  
Propietaris: hereus de Miguel García Bernabeu.  
Superfície que s'ha d'expropiar: 2.120 metres quadrats.  
Inscripció: no figura inscrita.  
Constitueix les parcel·les 968 i 969 del polígon 10 del plànol cadastral.  
2. A) Terra de secà al terme municipal d'Oliva, partida de la Casa de Vidal, amb una superfície de 8 àrees i 73 centiàrees.  
B) Terra de secà al terme municipal d'Oliva, partida de la Casa de Vidal, amb una superfície de 8 àrees i 73 centiàrees.  
Propietària: Amparo Malonda Bertó.  
Domicili: carrer del Músic Alvaro Marzal, núm. 8, d'Oliva.  
Superfície que s'ha d'expropiar: 1.753 metres quadrats, que és la cabuda d'ambdues finques segons el recent amidament.  
Inscripció: la finca A) figura inscrita al Registre de la Propietat d'Oliva, en el tom 1234, foli 11, finca núm. 3013, i la finca B) figura inscrita en l'esmentat Registre, en el tom 1234, foli 12, finca núm. 3143.  
Ambdues finques constitueixen la parcel·la 1806 del polígon 10 del plànol cadastral.  
3. A) Terra de secà al terme municipal d'Oliva, partida de la Casa de Vidal, amb una superfície de 6 àrees i 98 centiàrees.  
B) Terra de secà al terme municipal d'Oliva, partida de la Casa de Vidal, amb una superfície de 6 àrees i 98 centiàrees.  
Inscripció: la finca A) figura inscrita al Registre de la Propietat d'Oliva, en el tom 1262, foli 150, finca número 4139, a favor de José Gosp Parra, amb domicili al carrer de la Mare de Déu del Pilar, núm. 5, d'Oliva, i la finca B) figura inscrita a l'esmentat Registre en el tomo 1262, foli 153, finca núm. 2906, a favor de Dolores Gosp Parra, amb domicili al carrer de la Mare de Déu del Pilar, núm. 5, d'Oliva.  
Superfície que s'ha d'expropiar: 1.737 metres quadrats, que és la cabuda d'ambdues finques segons el recent amidament.  
Ambdues finques constitueixen la parcel·la 1804 del polígon 10 del plànol cadastral.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament d'Oliva, al·legacions, a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 10 de maig de 1994  
El conseller secretari del Govern Valencià,  
LUIS BERENGUER FUSTER